**Ministru kabineta rīkojuma projekts**

**„Grozījumi Ministru kabineta 2013.gada 30.janvāra rīkojumā Nr.37**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Grozījumi Ministru kabineta 2013.gada 30.janvāra rīkojumā Nr.37 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas |  Saskaņā ar Ministru kabineta 2013.gada 30.janvāra rīkojumu Nr.37 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums) Kultūras ministrijai tika piešķirti 97 000 lati, tai skaitā 15 000 lati pārskaitīšanai valsts sabiedrībai ar ierobežotu atbildību „Latvijas Nacionālais teātris” (turpmāk – LNT), 16 000 lati pārskaitīšanai valsts sabiedrībai ar ierobežotu atbildību „Mihaila Čehova Rīgas Krievu teātris” (turpmāk – MČRKT) un 66 000 lati pārskaitīšanai valsts sabiedrībai ar ierobežotu atbildību „Latvijas Nacionālā opera”, lai segtu izdevumus, kas saistīti ar viesizrādēm Krievijā 2013.gadā.Atbilstoši MK rīkojumam, Kultūras ministrija bija pārskaitījusi finanšu līdzekļus iepriekšminētajām kapitālsabiedrībām.Kultūras ministrija 2013.gada 8.novembrī ir saņēmusi informāciju no MČRKT, ka iepriekš plānotajās viesizrādēs 2013.gadā no 21.jūlija līdz 4.augustam uz Krieviju - Omsku un Krasnojarsku, diemžēl neaizbrauca. MČRKT viesizrādēs neaizbrauca nepietiekamā finansējumaun neatkarīgu iemeslu dēļ, sponsors nespēja pildīt savas saistības.2002.gadā 14.martā ir parakstīta Vienošanās par sadarbību starp Latvijas Republikas Kultūras ministriju un Krievijas Federācijas Kultūras ministriju, lai attīstītu un padziļinātu tradicionālos Latvijas un Krievijas sakarus kultūras jomā. Iepriekšminētās ministrijas rada labvēlīgus apstākļus kultūras apmaiņas un sadarbības attīstībai mūzikas, teātra, kinematogrāfijas, vizuālās mākslas, bibliotēku un muzeju, kultūrvēsturiskā mantojuma objektu aizsardzības, aktiermākslas, daiļamatu, cirka un citās kultūras jomās.Savukārt, 2013.gada 7.februārī ir parakstīta Sadarbības programma 2013.-2015.gadam starp Latvijas Republikas Kultūras ministriju un Krievijas Federācijas Kultūras ministriju, kurā puses vienojas, ka veicinās tiešos kontaktus starp profesionālajiem teātriem, sekmēs apmaiņu ar aktieriem un iestudējumu radošajām grupām, kritiķiem un teātra zinātniekiem. Puses sekmēs teātru, mūzikas un citu izpildītājmākslas kolektīvu viesizrāžu organizēšanu abās valstīs. Kultūras ministrija 2013.gada 20.novembrī ir saņēmusi informāciju no LNT, ka no 2014.gada 28.marta līdz 3.aprīlim, īstenojot LNT un Maskavas „Gogoļa centra” sadarbības līgumu, ir paredzētas viesizrādes Krievijā ar iestudējumiem „Voiceks” un „Vecene” . Plānots, ka viesizrādēs piedalīsies 54 teātra aktieri un darbinieki, kuru ceļu izdevumi, avio biļešu iegāde, ir 9 352,80 latu apmērā. Avio biļetes plānots iegādāties 2013.gada decembrī, līdz ar to tiks samazinātas kopējās viesizrāžu izmaksas, jo, piemēram, pērkot biļetes 2014.gada februārī, tiktu izlietoti 12 592,80 lati, kas liecinātu par neefektīvu finanšu līdzekļu izlietošanu. LNT informē, ka mazā spēles laukuma izrāde „Vecene” guvusi negaidītu skatītāju atsaucību un šobrīd ir viena no spēlētākajām izrādēm LNT. Pašlaik LNT stratēģija nosaka to, ka mazo spēļu laukumu izrāžu budžets ir salīdzinoši neliels. Dekorāciju izveidošanai tiek izmantots visekonomiskākais variants - lēti vai otrreiz pārstrādāti materiāli. Regulāri ekspluatējot izrādi „Vecene” LNT, tās dekorācijas ir būtiski nolietojušās un vairs nav transportējams. Gatavojoties viesizrādēm, ir nepieciešams atjaunot dekorācijas, kā arī veikt īpašo ugunsdrošības apstrādi - impregnēšanu. Saskaņā ar repertuāru, LNT tehniskais personāls varētu veikt nepieciešamos atjaunošanas darbus decembrī. Ņemot vērā iepriekšminēto, LNT nepieciešami papildus finanšu līdzekļi 3 682,20 latu apmērā dekorāciju atjaunošanai un impregnēšanai. Bez tam, izrādes „Voiceks” vajadzībām nepieciešams jauns video projektors Panasonic PTEX600E 6 k lumeni ar platleņķa lēcu 2 965 latu vērtībā.Arī 2014.gadā nepieciešams turpināt iesākto un nodrošināt sadarbību teātru jomā starp Krieviju un Latviju. Bez tam 2014.gadā plānots, ka „Gogoļa centrs” ar izrādēm viesosies Latvijā.Atsaucoties uz iepriekšminēto, Kultūras ministrija lūdz 2013.gadā MČRKT neapgūto finansējumu 16 000 latu apmērā novirzīt LNT viesizrādēm Maskavā „Gogoļa centrā” 2014.gadā.  LNT nav iesniedzis pieteikumu Valsts kultūrkapitāla fonda izsludinātajā Radošo braucienu atbalsta programmas projektu konkursā, ņemot vērā to, ka šis projekts nav saistīts ar mākslinieku individuālajiem radošajiem braucieniem, bet gan atbilst liela apjoma valstiski nozīmīgam projektam. Kultūras ministrijas sagatavotais rīkojuma projekts, lai nodrošinātu LNT viesizrādes Krievijā 2014.gadā, nav attiecināms kā papildus finanšu līdzekļu pieprasījums no 2013.gada valsts budžeta programmas „Līdzekļi neparedzētiem gadījumiem””, jo atbilstoši MK rīkojumam Kultūras ministrijai tika piešķirti finanšu līdzekļi viesizrāžu nodrošināšanai. Līdz ar to, iepriekš minēto finanšu līdzekļu piešķīruma mērķis tiks sasniegts, LNT viesizrādēs dosies, Kultūras ministrija tikai lūdz mainīt viesizrāžu realizētāju no MČRKT uz LNT. Finansējums 16 000 latu apmērā tiks izlietots 2013.gada decembrī - 54 teātra aktieru un darbinieku aviobiļešu iegādei 9 352,80 lati, dekorāciju atjaunošanai un impregnēšanai 3 682,20 lati un jauna video projektora Panasonic PTEX600E 6 k lumeni ar platleņķa lēcu iegādei 2 965 lati. Ņemot vērā iepriekšminēto, nepieciešams veikt grozījumus Ministru kabineta 2013.gada 30.janvāra rīkojumā Nr.37 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Ņemot vērā MČRKT neapgūtos viesizrāžu finanšu līdzekļus 16 000 latu apmērā, rīkojuma projekts paredz izdarīt Ministru kabineta 2013.gada 30.janvāra rīkojumā Nr.37 „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” (Latvijas Vēstnesis, 2013, 22.nr.) šādus grozījumus: 1. Izteikt 1.punktu šādā redakcijā: „1. 31 000 latu pārskaitīšanai valsts sabiedrībai ar ierobežotu atbildību „Latvijas Nacionālais teātris” viesizrādēm, tai skaitā 15 000 latu viesizrādēm A.Puškina Krievijas Valsts akadēmiskajā drāmas teātrī un 16 000 latu viesizrādēm Maskavā „Gogoļa centrā”; 2. Svītrot 2.punktu. |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **97,0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 97,0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **97,0** | **0** | **0** | **0** |
| 2.1. valsts pamatbudžets | 0 | 97,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins:Izmaksas nepieciešamajām viesizrādēm Maskavas „Gogoļa centrā”, valsts sabiedrībai ar ierobežotu atbildību „Latvijas Nacionālais teātris”:

|  |  |  |  |  |
| --- | --- | --- | --- | --- |
| **Nr.** | **Izdevumu pozīcija** | **Pers. skaits** | **Cena par vienību** | **Kopā** |
| **1** | **Ceļošanas izdevumi** |   |   |   |
|  | Avio biļetes  | 54 |  173.20 | 9 352.80 |
| **2** | Dekorāciju atjaunošanai un impregnēšanai |  |  | 3 682.20 |
| **3** | Video projektors Panasonic PTEX600E 6 k lumeni ar platleņķa lēcu |  |  | 2 965.00 |
|  | **Kopā:** |  |   | **16 000** |

LsDetalizēts izdevumu aprēķins pielikumā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

*Anotācijas II, IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija un Finanšu  ministrija. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre D.**Melbārde**

 Vīza: Valsts sekretārs                             G.Puķītis

2013.12.05. 18:34

1 326

A.Alberta

Tālr. 67330259; fakss 67330293

Arta.Alberta@km.gov.lv